hu es it hu hu hu hu hu sk hu hu en hu hu hu hu hu hu hu hu hu hu hu hu hu hu hu de hu en hu hu sk hu en hu hu hu hu hu hu hu hu hu hu hu es it
Legyél zsűritag a disznótoros fesztiválon! - Mecsek Háza
Az idén is lesz Nagy Orfűi Szalonna és Kolbász Fesztivál! 2022. november 5-én rendezzük meg a szokásos helyszínen, a Mecsek Háza előtti területen!
Kóstolj, lakmározz ínyenceknek való disznótoros ételeket! Nagyszerű hangulatú, kóstolókkal körített disznótoros fesztivállal várunk november első hétvégéjén. Ezen a napon a csapatok hajnali 6-7 órakor átveszik a fél sertéseket, amelyek feldolgozásából készülnek a zsűrizésre szánt és a nagyközönségnek kóstolóul szolgáló ételek.
Minden csapat készít hurkát, kolbászt, abált szalonnát, töpörtyűt, pecsenyét és pörköltet.
A fesztivál ideje alatt a látogatók  kóstolójegyek megváltásával, kedvükre ínyenckedhetnek a választékból.
A fesztiválon helyi kézművesek, borászok és édességek készítőinek a termékei közül is válogathatnak a látogatók, a gyermekeknek pedig arcfestés is lesz.
Aki szakértő, ínyencnek véli magát disznótoros témakörben pályázhat zsűritagnak, és végig kóstolhatja a csapatok által készített ételeket!
A pályázatába kérjük beleírni, hogy miért érzed magad alkalmasnak erre a pozícióra! A jelentkezők közül kiválasztjuk az általunk leginkább szakértőnek ítélt jelentkezőt!
Várjuk a csapatok jelentkezését is!
időpont: 2022. november 5.   7-19 óráig.
További információ: Beregi-Nagy Edit
Mecsek Háza - szállás és barlangtúra
A Mecsek Háza Egyesület számára rendkívül fontos a személyi jövedelemadók 1%-ékából beérkező összeg, hiszen kiemelten közhasznú szervezet, mely ennek segítségével tartja fönt magát.
Az egyesület kiemelten közhasznú tevékenységei közé tartozik:
A Mecsek Háza – barlangturisztikai központ fenntartása
Ingyenes túrák, erdei iskolák szervezése állami otthonokban élő hátrányos helyzetű gyerekeknek
Környezetvédelmi táborok szervezése nehéz helyzetű gyerekek számára
Kérjük, ha Ön is egyetért céljainkkal, segítse munkákat, és támogassa adója 1%-ával egyesületünket!